Watt er en betegnelse for strømforbruget. Og en røremaskine med f.eks. 300 watt kan være lige så god som den kraftige med 1200 watt eller flere. Igen afhænger det af, hvad du skal bruge din røremaskine til.
Bruger du kun din røremaskine til bolledej, marengs og flødeskum, så kan du sagtens nøjes med få watt, men hvis du laver tunge rugbrødsdeje eller store mængder fars, kan det være en fordel for dig med en maskine med lidt flere hestekræfter.